CELEX: 32014R0501
Language: hu
Date: 2014-03-11 00:00:00
Title: A Bizottság 501/2014/EU felhatalmazáson alapuló rendelete ( 2014. március 11. ) a 826/2008/EK rendeletnek a magántárolási támogatásra jogosult mezőgazdasági termékekhez kapcsolódó egyes követelmények tekintetében történő módosítása révén az 1308/2013/EU európai parlamenti és tanácsi rendelet kiegészítéséről

16.5.2014   
            
            
               HU
            
            
               Az Európai Unió Hivatalos Lapja
            
            
               L 145/14
            
         A BIZOTTSÁG 501/2014/EU FELHATALMAZÁSON ALAPULÓ RENDELETE
   (2014. március 11.)
   a 826/2008/EK rendeletnek a magántárolási támogatásra jogosult mezőgazdasági termékekhez kapcsolódó egyes követelmények tekintetében történő módosítása révén az 1308/2013/EU európai parlamenti és tanácsi rendelet kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 19. cikke (1) bekezdésére és (4) bekezdése a) pontjára,
   mivel:
   
               (1)
            
            
               A 826/2008/EK bizottsági rendelet (2) megállapítja az egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályokat. A magántárolási támogatásra jogosult termékek felsorolását az 1234/2007/EK tanácsi rendelet 28. és 31. cikke tartalmazta (3).
            
         
               (2)
            
            
               Az 1308/2013/EU rendelet 2014. január 1-jétől kezdődően hatályon kívül helyezte az 1234/2007/EK tanácsi rendeletet, és annak helyébe lépett. Az 1308/2013/EU rendelet II. része I. címe I. fejezetének 3. szakasza a magántárolási támogatásra vonatkozó rendelkezéseket tartalmaz.
            
         
               (3)
            
            
               Az 1308/2013/EU rendelet 17. cikke felsorolja a magántárolási támogatásra jogosult termékeket. Az 1234/2007/EK rendelet 28. és 31. cikkében felsorolt termékekhez képest az 1308/2013/EU rendelet 17. cikke három további termékkel egészül ki; ezek a lenrost, az oltalom alatt álló eredetmegjelöléssel (OEM) vagy oltalom alatt álló földrajzi jelzéssel (OFJ) ellátott sajt, valamint a tehéntejből készült sovány tejpor.
            
         
               (4)
            
            
               Az 1308/2013/EU rendelet 17. cikke szerint magántárolási támogatás akkor nyújtható, ha az érintett termékek megfelelnek a szóban forgó rendelet II. része I. címe I. fejezetének 3. szakaszában meghatározott feltételeknek, továbbá a Bizottság által elfogadandó további minőségi és termékjellemzőkre vonatkozó követelményeknek.
            
         
               (5)
            
            
               A vajra vonatkozó, az 1308/2013/EU rendelet 17. cikkének e) pontjában foglalt támogathatósági feltételek változtak az 1234/2007/EK rendeletben foglalt, ugyanerre a termékre vonatkozó feltételekhez képest.
            
         
               (6)
            
            
               A 826/2008/EK rendelet már tartalmaz az 1234/2007/EK rendelet 28. és 31. cikke alapján magántárolási támogatásra jogosult termékek minőségi és termékjellemzőire, valamint támogathatósági feltételeire vonatkozó rendelkezéseket.
            
         
               (7)
            
            
               Helyénvaló tehát a lenrost, a sovány tejpor, valamint az OEM vagy OFJ jelzéssel ellátott sajt tételeire vonatkozó minőségi előírásokat és támogathatósági feltételeket elfogadni, a vajra vonatkozó feltételeket kiigazítani, illetve azokat a 826/2008/EK rendeletbe belefoglalni.
            
         
               (8)
            
            
               Az 1308/2013/EU rendelet 18. cikke megállapította a magántárolási támogatásra vonatkozó döntések meghozatala során a Bizottság által figyelembe veendő feltételeket. E feltételek a következők: az érintett termékekre vonatkozó jegyzett uniós piaci átlagárak, referencia-küszöbértékek és termelési költségek, valamint az ágazaton belüli haszonkulcsokra jelentős negatív hatást gyakorló, különösen súlyos piaci helyzet vagy gazdasági fejlemények nyomán szükséges, időben történő fellépés.
            
         
               (9)
            
            
               A 826/2008/EK rendelet 3. és 5. cikke szerint a fehércukor, illetve a marhahús magántárolásához nyújtandó támogatásra vonatkozó döntést a jegyzett uniós piaci átlagárak alapján lehet meghozni. E cikkek jogalapja az 1308/2013/EU rendelet által most hatályon kívül helyezett és felváltott 1234/2007/EK rendelet. Ezért a 826/2008/EK rendelet 3. és 5. cikkét törölni kell.
            
         
               (10)
            
            
               A tárolt mennyiségnek a szerződéses tárolási időszak alatt meg kell egyeznie a szerződésben foglalt mennyiséggel. Ugyanakkor a 826/2008/EK rendelet 15., 18. és 34. cikkének alkalmazásában lehetővé kell tenni bizonyos tűréshatár alkalmazását a magántárolási támogatásra jogosult egyes termékek tárolt mennyiségeivel kapcsolatosan. A termékjellemzőkre való tekintettel a nagy zsákban tárolt sovány tejpor és a hosszú lenrost esetében is meg kell állapítani ilyen tűréshatárt.
            
         
               (11)
            
            
               Ami a lenrostra vonatkozóan rögzítendő minőségi előírásokat illeti, a hosszú lenrost kiváló minőségű terméknek minősül, amely magántárolási támogatásra jogosult.
            
         
               (12)
            
            
               Mivel a vajat már nem kötelező jóváhagyott vállalkozás telephelyén előállítani, a vajnak a termelő tagállamtól különböző tagállamban történő tárolása esetén az eredettel kapcsolatos követelményeknek való megfelelés igazolására vonatkozó, a 826/2008/EK rendelet II. mellékletében foglalt rendelkezéseket a jövőben nem kell alkalmazni. Új, egyszerűsített szabályokat kell lefektetni annak igazolására vonatkozóan, hogy a tárolt vaj megfelel az 1308/2013/EU rendelet 9. cikkében és 17. cikkének e) pontjában foglalt előírásoknak. Ugyanezeket a szabályokat kell alkalmazni a sovány tejporra is.
            
         
               (13)
            
            
               A 826/2008/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 826/2008/EK rendelet a következőképpen módosul:
   
               1.
            
            
               A 2. cikk (2) bekezdése helyébe a következő szöveg lép:
               „(2)   A vajnak és a sovány tejpornak meg kell felelnie az e rendelet II. mellékletében foglalt további követelményeknek.”
            
         
               2.
            
            
               A 3. és 5. cikket el kell hagyni.
            
         
               3.
            
            
               A 7. cikk (3) bekezdése helyébe a következő szöveg lép:
               „(3)   A vaj, a sovány tejpor és a sajtok magántárolási támogatásához benyújtandó pályázatoknak és kérelmeknek ki kell térnie a már teljesen betárolt termékekre is, kivéve, ha a pályázati eljárást megnyitó vagy a támogatási összeg előzetes rögzítését meghatározó rendelet másként rendelkezik.”
            
         
               4.
            
            
               A 15. cikk (1) bekezdésének b) pontja helyébe a következő szöveg lép:
               
                           „b)
                        
                        
                           e rendelet 19. cikke értelmében, valamint a 22. cikk (1) bekezdésének a) pontjában említett feltételek mellett a szerződéses mennyiség legalább 99 %-át, illetve a hústermékek 90 %-át, az olívaolaj 98 %-át, a sajtok 95 %-át, a nagy zsákokban tárolt sovány tejpor 97 %-át és a hosszú lenrost 97 %-át be kell tárolni és raktáron kell tartani a szerződéses tárolási időszak alatt a szerződő fél kockázatára.”
                        
                     
         
               5.
            
            
               A 18. cikk (1) bekezdésének b) pontja helyébe a következő szöveg lép:
               
                           „b)
                        
                        
                           e rendelet 19. cikke értelmében, valamint a 22. cikk (1) bekezdésének a) pontjában említett feltételek mellett a szerződéses mennyiség legalább 99 %-át, illetve a hústermékek 90 %-át, az olívaolaj 98 %-át, a sajtok 95 %-át, a nagy zsákokban tárolt sovány tejpor 97 %-át és a hosszú lenrost 97 %-át be kell tárolni és raktáron kell tartani a szerződéses tárolási időszak alatt a szerződő fél kockázatára.”
                        
                     
         
               6.
            
            
               A 34. cikk (1) bekezdése a következő albekezdésekkel egészül ki:
               „Az ún. nagy zsákos sovány tejpor esetében a ténylegesen raktározott mennyiség után fizetik a támogatást, amennyiben ez nem kevesebb a szerződéses mennyiség 97 %-ánál.
               Hosszú lenrost esetén a ténylegesen raktározott mennyiség után fizetik a támogatást, amennyiben ez nem kevesebb a szerződéses mennyiség 97 %-nál.”
            
         
               7.
            
            
               Az I. melléklet e rendelet I. mellékletének megfelelően módosul.
            
         
               8.
            
            
               A II. melléklet helyébe e rendelet II. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 347., 2013.12.20., 671. o.
   
   
      (2)  A Bizottság 2008. augusztus 20-i 826/2008/EK rendelete egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).
   
      (3)  A Tanács 2007. október 22-i 1234/2007/EK rendelete a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).
   
      I. MELLÉKLET
      A 826/2008/EK rendelet I. melléklete a következőképpen módosul:
      
                  1.
               
               
                  A II. rész és a III. rész helyébe a következő szöveg lép:
                  „II.   OEM/OFJ által védett sajt
                  
                  Magántárolási támogatás kizárólag olyan, oltalom alatt álló eredetmegjelöléssel (OEM) vagy oltalom alatt álló földrajzi jelzéssel (OFJ) ellátott sajt tárolásához nyújtható, amely a tárolási szerződés kezdetének napján elérte az 1151/2012/EU európai parlamenti és tanácsi rendelet (1) 7. cikkében hivatkozott termékleírásban az adott sajtra – a szerződött tárolási időszakot követően forgalmazott formájában – előírt minimális érettségi fokot, melyhez az előírt minimális érlelési időszakon túl hozzá kell adni azt az érlelési időszakot, amely alatt a sajt értéke növekedik.
                  Ha az 1151/2012/EU rendelet 7. cikkében hivatkozott termékleírás nem ír elő minimális érlelési időszakot, a sajtnak a tárolási szerződés kezdőnapján el kell érnie az azon érlelési időszaknak megfelelő minimális érettségi fokot, amely alatt a sajt értéke növekedik.
                  A sajtnak ezen túlmenően eleget kell tennie a következő követelményeknek:
                  
                              a)
                           
                           
                              az egyes tételek tömegének el kell érnie legalább egy tonnát;
                           
                        
                              b)
                           
                           
                              a gyártó vállalkozást, valamint a gyártás időpontját a sajtokon letörölhetetlen feliratnak kell jeleznie, esetleg kódolva;
                           
                        
                              c)
                           
                           
                              a sajton szerepelnie kell a betárolás dátumának;
                           
                        
                              d)
                           
                           
                              a sajtot egész sajtként kell betárolni abban az előállítás szerinti tagállamban, ahol az oltalom alatt álló eredetmegjelölésre vagy oltalom alatt álló földrajzi jelzésre az 1151/2012/EU rendelet szerint jogosultságot szerzett; valamint
                           
                        
                              e)
                           
                           
                              a sajt nem képezhette korábbi raktározási szerződés tárgyát.
                           
                        A tagállamok mentességet adhatnak az alól a kötelezettség alól, hogy a sajton feltüntessék a betárolás dátumát, feltéve, hogy a raktár vezetője vállalja olyan nyilvántartás vezetését, amelyben a betárolás napján nyilvántartásba veszik a második bekezdés b) pontjában említett adatokat.
                  III.   Vaj
                  
                  Magántárolási támogatást kizárólag olyan vaj tárolásához nyújtható, amely:
                  
                              a)
                           
                           
                              közvetlenül és kizárólag minimum 80 tömegszázalék tejzsírtartalmú, maximum 2 tömegszázalék zsírmentes tejszárazanyag-tartalmú, és maximum 16 tömegszázalék víztartalmú tehéntejből nyert tejszínből került előállításra;
                           
                        
                              b)
                           
                           
                              előállítására a kérelem vagy pályázat benyújtásának napját megelőző 60 nap folyamán került sor; valamint
                           
                        
                              c)
                           
                           
                              amely esetében támogatási kérelem vagy pályázat minimálisan 10 tonna mennyiségre nyújtható be.
                           
                        A vaj csomagolásán fel kell tüntetni legalább a következő adatokat, amelyek adott esetben kód formájában is szerepelhetnek:
                  
                              a)
                           
                           
                              az előállító üzem és az előállítás szerinti tagállam azonosító száma;
                           
                        
                              b)
                           
                           
                              az előállítás dátuma;
                           
                        
                              c)
                           
                           
                              a betárolás dátuma;
                           
                        
                              d)
                           
                           
                              a gyártási tételszám;
                           
                        
                              e)
                           
                           
                              a nettó tömeg.
                           
                        A tagállamok mentességet adhatnak az alól a kötelezettség alól, hogy a csomagoláson feltüntessék a betárolás dátumát, feltéve, hogy a raktár vezetője vállalja olyan nyilvántartás vezetését, amelyben a betárolás napján nyilvántartásba veszik a második bekezdésben említett adatokat.
                  
                     (1)  Az Európai Parlament és a Tanács 2012. november 21-i 1151/2012/EU rendelete a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).”"
						
               
            
                  2.
               
               
                  A szöveg a következő új V. és VI. résszel egészül ki:
                  „V.   Sovány tejpor
                  
                  Magántárolási támogatás kizárólag olyan tehéntejből készült sovány tejpor tárolásához nyújtható, amely:
                  
                              a)
                           
                           
                              legfeljebb 1,5 % zsírt és 5 % vizet tartalmaz, zsírmentes szárazanyagának fehérjetartalma pedig legalább 34 %;
                           
                        
                              b)
                           
                           
                              előállítására a kérelem vagy pályázat benyújtásának napját megelőző 60 nap folyamán került sor;
                           
                        
                              c)
                           
                           
                              nettó 25 kg tartalmú zsákokban vagy maximum 1 500 kg súlyú, úgynevezett »nagy zsákokban« került betárolásra, melyeken szerepelnek legalább a következő adatok, adott esetben kód formájában:
                              
                                          i.
                                       
                                       
                                          az előállító üzem és az előállítás szerinti tagállam azonosító száma;
                                       
                                    
                                          ii.
                                       
                                       
                                          az előállítás dátuma;
                                       
                                    
                                          iii.
                                       
                                       
                                          a betárolás dátuma;
                                       
                                    
                                          iv.
                                       
                                       
                                          a gyártási tételszám;
                                       
                                    
                                          v.
                                       
                                       
                                          a nettó tömeg; valamint
                                       
                                    
                        
                              d)
                           
                           
                              amely esetében támogatási kérelem vagy pályázat minimálisan 10 tonna mennyiségre nyújtható be.
                           
                        A tagállamok mentességet adhatnak az alól a kötelezettség alól, hogy a csomagoláson feltüntessék a betárolás dátumát, feltéve, hogy a raktár vezetője vállalja olyan nyilvántartás vezetését, amelyben a betárolás napján nyilvántartásba veszik az első bekezdésben említett adatokat.
                  VI.   Hosszú lenrost
                  
                  Magántárolási támogatás kizárólag olyan, a rostok és a szár fás részeinek teljes különválasztásával nyert hosszú lenrostok tárolásához nyújtható, amelyek a tilolást követően átlagosan legalább 50 cm hosszúak, és párhuzamos fonatokba vannak rendezve kötegek, lapok, illetve szalagok formájában; továbbá amelyek esetében támogatási kérelem vagy pályázat minimálisan 2000 kg mennyiségre nyújtható be.
                  A hosszú lenrostok tárolása bálákban történik, melyeken adott esetben kód formájában fel lehet tüntetni a következőket:
                  
                              a)
                           
                           
                              az előállító üzem és az előállítás szerinti tagállam azonosító száma;
                           
                        
                              b)
                           
                           
                              a betárolás dátuma;
                           
                        
                              c)
                           
                           
                              a nettó tömeg.”
                           
                        
            
   
      II. MELLÉKLET
      
         
            „II. MELLÉKLET
            A vaj közvetlenül és kizárólag az Unió területén termelt tehéntejből nyert tejszínből kerülhet előállításra. A sovány tejpornak az Unió területén előállított tejből kell készülnie.
            Az első bekezdésnek való megfelelés igazolása kiváltható annak bizonyításával, hogy a vaj vagy sovány tejpor az 1272/2009/EU bizottsági rendelet (1) IV. melléklete III. részének 1. a), b) és c) pontja szerint engedélyezett vállalkozásnál került előállításra, ahol rendszeresen ellenőrzik az első bekezdésben említett követelmények teljesülését; illetve bármely más, megfelelő igazolással, amely tanúsítja az első bekezdésben foglalt feltételek teljesülését.”
         
      
      
         (1)  A Bizottság 2009. december 11-i 1272/2009/EU rendelete az 1234/2007/EK tanácsi rendeletnek a mezőgazdasági termékek állami intervenció keretében történő felvásárlása és értékesítése tekintetében történő végrehajtására vonatkozó részletes szabályok megállapításáról (HL L 349., 2009.12.29., 1. o.).